*Én önmagamtól nem tehetek semmit: ahogyan tőle hallom, úgy ítélek és az én ítéletem igazságos, mert nem a magam akaratát keresem, hanem annak az akaratát, aki elküldött engem."* Jn 5,30

Jézus nem tesz önmagától semmit. Micsoda mondat! De hisz Ő volt az Isten Fia, és nincs saját akarata? Izgalmas a kérdés?

Megnyugtatok mindenkit, volt és van akarata. Csak önként alárendeli saját, személyes akaratát az Atya akaratának. Ez nagyon is fontos!

Másképp fogalmazva az az akarata, hogy az Atya akarata legyen meg. A „Mi Atyánk...” imádság is kifejezi ezt a hozzáállást, innen kezdve pedig ránk is vonatkozik.

Az Ő akaratát megtenni a legfontosabb teendő! Ismerd meg Őt, hogy megtehesd akaratát! *Vadon Gyula*